Komisijos reglamentas (EEB) Nr. 3224/92
1992 m. lapkričio 4 d.
pataisantis Reglamentą (EEB) Nr. 2342/92 dėl grynaveislių galvijų rūšių importo iš trečiųjų šalių ir eksporto grąžinamosios išmokos už juos suteikimo bei panaikinantis Reglamentą (EEB) Nr. 1544/79
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro jautienos ir veršienos rinkos organizavimo [1] su paskutiniais pakeitimais, padarytais Reglamentu (EEB) Nr. 2066/92 [2], ypač į jo 10 straipsnio 5 dalį ir 18 straipsnio 6 dalį,
kadangi Komisijos reglamentas (EEB) Nr. 2342/92 [3] sugriežtino kontrolės nuostatas, taikomas importui iš trečiųjų šalių ir eksporto grąžinamosioms išmokoms už grynaveislių galvijų rūšis, ir panaikino Reglamentą (EEB) Nr. 1544/79;
kadangi patikrinimas parodė, kad to reglamento tekstas vokiečių kalba neatitinka priemonių, nurodytų Vadybos komiteto nuomonėje; kadangi dėl to tekstas vokiečių kalba turi būti dar kartą paskelbtas visas,
PRIĖMĖ ŠĮ REGLAMENTĄ:
1 straipsnis
Taikytinas yra tik tekstas vokiečių kalba.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1992 m. rugpjūčio 17 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. lapkričio 4 d.